Euroopa Liidu Teataja L 126 , 28/04/1998 Lk 0026 - 0028



Komisjoni direktiiv 98/22/EÜ, 15. aprill 1998, milles sätestatakse miinimumnõuded kolmandatest riikidest toodavate taimede, taimsete saaduste ja muude toodete fütosanitaarkontrolli tegemiseks ühenduses mujal kui sihtkohas asuvates kontrollpunktides EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 21. detsembri 1976. aasta direktiivi 77/93/EMÜ taimedele või taimsetele saadustele kahjulike organismide ühendusse kandumise ja seal levimise vastu võetavate kaitsemeetmete kohta, [1] viimati muudetud komisjoni direktiiviga 98/2/EÜ, [2] eriti selle artikli 12 lõike 6 eelviimast lõiku, ning arvestades, et: kolmandates riikidest toodavate, direktiivi 77/93/EMÜ V lisa B osas loetletud taimede, taimsete saaduste ja muude toodete fütosanitaarkontrolli tegemise korra tõhusaks toimimiseks tuleks kõnealuste kontrollide tegemiseks mujal kui sihtkohas asuvates kontrollpunktides sätestada ühtlustatud miinimumnõuded; selliste fütosanitaarkontrollide tegemiseks sätestatavates miinimumnõuetes tuleb arvesse võtta direktiivi 77/93/EMÜ artikli 2 lõike 1 punktis g osutatud kõnealuste kontrollpunktide eest vastutava ametiasutuse suhtes kohaldatavaid tehnilisi nõudeid ning sätteid, mida kohaldatakse nende võimaluste, tööriistade ja seadmete suhtes, mis võimaldavad nimetatud vastutaval ametiasutusel teha vajalikke fütosanitaarkontrolle; käesoleva direktiiviga ettenähtud meetmed on kooskõlas alalise taimetervise komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Liikmesriigid tagavad, et kolmandatest riikidest toodavate, direktiivi 77/93/EMÜ V lisa B osas loetletud taimede, taimsete saaduste ja muude toodete nimetatud direktiivi artikli 12 lõike 6 neljandas lõigus osutatud fütosanitaarkontrollid, mis tehakse mujal kui sihtkohas asuvates kontrollpunktides, vastavad vähemalt käesoleva direktiivi lisas sätestatud miinimumnõuetele. Artikkel 2 1. Liikmesriigid jõustavad käesoleva direktiivi järgimiseks vajalikud õigusnormid enne 1. oktoobrit 1998. Liikmesriigid teatavad sellest viivitamata komisjonile. Kui liikmesriigid kõnealused normid vastu võtavad, lisavad nad nendesse normidesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. 2. Liikmesriigid edastavad komisjonile viivitamata siseriiklike õigusnormide teksti, mis nad käesoleva direktiiviga reguleeritavas valdkonnas vastu võtavad. Komisjon teavitab sellest teisi liikmesriike. Artikkel 3 Käesolev direktiiv jõustub päeval pärast selle avaldamist Euroopa Ühenduste Teatajas. Artikkel 4 Käesolev direktiiv on adresseeritud liikmesriikidele. Brüssel, 15. aprill 1998 Komisjoni nimel komisjoni liige Franz Fischler [1] EÜT L 26, 31.1.1977, lk 20. [2] EÜT L 15, 21.1.1998, lk 34. -------------------------------------------------- LISA Miinimumnõuded kolmandatest riikidest toodavate taimede, taimsete saaduste ja muude toodete fütosanitaarkontrolli tegemiseks ühenduses mujal kui sihtkohas asuvates kontrollpunktides 1. Direktiivi 77/93/EMÜ artikli 2 lõike 1 punktis g osutatud ametiasutusel, kes vastutab käesoleva direktiivi artiklis 1 nimetatud kontrollpunktide eest: - peab olema volitus täita oma kohustusi, - peab olema tehniline pädevus eelkõige kahjulike organismide avastamiseks ja diagnoosimiseks, - peavad olema teadmised kahjulike organismide kindlakstegemiseks või võimalus kasutada ekspertide abi, - peab olema juurdepääs punktis 3 määratletud asjakohastele haldus-, kontrolli- ja testimisvõimalustele, tööriistadele ja seadmetele, - peavad olema asjaomased võimalused partiide nõuetekohaseks ladustamiseks ja karantiinis hoidmiseks ning vajaduse korral kogu kinnipeetud partii või selle osa hävitamiseks (või muuks sobivaks töötlemiseks), - peab olema võimalus kasutada järgmisi dokumente: a) ajakohastatud kirjalikud kontrollisuunised, mis põhinevad ühenduse õiguse raames kehtestatud liikmesriigi siseriiklikel õigusaktidel; b) direktiivi 77/93/EMÜ artikli 19a lõikes 6 osutatud ekspertidele ja riiklikele inspektoritele ettenähtud ajakohastatud ühenduse suunised; c) ajakohastatud ühenduse taimetervisealane seadusandlus; d) ajakohastatud loetelu kahjulike organismide olemasolu kindlaksmääramiseks kasutatavate testide tegemiseks ametlikult heakskiidetud erilaboratooriumite aadresside ja telefoninumbrite kohta. Tuleks kehtestada sobiv kord, et tagada proovide ühtsus ja turvaline säilimine laboratooriumisse viimisel ja testimise ajal; e) ajakohastatud teave kolmandatest riikidest toodavate taimede, taimsete saaduste ja muude toodete partiide kohta, mis: - on ametlikult kinni peetud, - on läbinud erilaboratooriumites ametlikud testid; testide tulemused, tingimusel et kõnealune teave on fütosanitaarkontrolli jaoks oluline kohas, kus kontroll tehakse, - kohandama kasutuselevõetud fütosanitaarkontrollide programmi võimalikult ruttu, et võtta arvesse tegelikke vajadusi, pidades silmas uusi ohte taimetervisele või mis tahes muutusi artiklis 1 osutatud kontrollpunktides maale toomiseks esitatud taimede, taimsete saaduste või muude toodete koguses. 2. Direktiivi 77/93/EMÜ artikli 2 lõike 1 punkti i teises lõigus osutatud riigiteenistujatel ja volitatud ametiisikutel, kes tegelikult vastutavad kontrollide läbiviimise eest käesoleva direktiivi artiklis 1 osutatud kontrollpunktides, peavad olema osana artikli 2 lõike 1 punkti i teise lõigu kohaselt nõutavast kvalifikatsioonist: - tehniline pädevus eriti kahjulike organismide avastamiseks, - teadmised kahjulike organismide kindlakstegemiseks või võimalus kasutada ekspertide abi, lõike 1 kuuendas taandes osutatud teave. 3. Lõikes 1 osutatud võimaluste, tööriistade ja seadmete hulka kuuluvad vähemalt: a) haldusvõimaluste puhul: - kiire sidesüsteem, kuhu kuuluvad: - direktiivi 77/93/EMÜ artikli 1 lõikes 6 osutatud asutus, - lõikes 1 osutatud erilaboratooriumid, - tollivõimud, - komisjon, - teised liikmesriigid, - dokumentide dubleerimissüsteem; b) kontrollivõimaluste puhul: - vastavalt vajadusele, sobivad alad kontrolli tegemiseks, - piisav valgustus, - kontrollilaud (kontrollilauad), - seadmed, mis sobivad: - visuaalseteks kontrollideks, - fütosanitaarkontrollideks kasutatavate tööruumide ja seadmete desinfitseerimiseks, - proovide ettevalmistamiseks lõikes 1 osutatud erilaboratooriumites, et teha täiendavaid teste; c) proovide võtmise võimaluste puhul: - asjakohane materjal iga proovi eraldi kindlakstegemiseks ja pakkimiseks, - nõuetekohane pakkimismaterjal proovide lõikes 1 osutatud erilaboratooriumisse saatmiseks, - pitserid, - ametlikud templid, - piisav valgustus. --------------------------------------------------